นิชิซึมิ มาโฮะ

"*สำหรับสายนิชิซึมิ ไม่มีคำว่าหนี*"
―นิชิซึมิ มาโฮะ

"*หัวหน้าของพวกเราเจ๋งที่สุด!*"
―ผู้บังคับการรถถัง Panther กล่าวถึงเธอ
นิชิซึมิ มาโฮะเป็นหนึ่งในตัวละครเสริมของ**สาวปิ๊ง ซิ่งเเท๊งค์**, และเธอก็มีบทบาทที่สำคัญอีกมากมายในภาคแยกต่างๆ นอกจากนี้เธอยังเป็นหนึ่งในตัวละครที่สำคัญที่สุดใน**อนิเมะฉบับภาพยนตร์**อีกด้วย

## เกริ่นนำ

ลูกสาวของ**นิชิซึมิ ชิโฮะ**และพี่สาวแท้ๆของ**นิชิซึมิ มิโฮะ**, มาโฮะคือนักเรียนชั้นปีที่ 3 จาก**โรงเรียนสตรีคุโรโมริมิเนะ** เธอยังเป็นหัวหน้าหน่วยของทีมเซนฉะโดและเป็นผู้สืบทอด**สายนิชิซึมิ** นอกจากนี้เธอยังบังคับการรถถังสัญชาติเยอรมันอันเลื่องชื่อ Tiger I

## ข้อมูลส่วนตัว

มาโฮะเป็นคนที่สูงกว่าค่าเฉลี่ยปานกลางเล็กน้อย เธอมีผมสั้นสีน้ำตาลเข้ม และมีดวงตาเป็นสีน้ำตาลเข้ม โดยทรงผมของเธอมีความคล้ายกับน้องสาวของเธอ แต่มีสีผมที่เข้มกว่าเล็กน้อย และปลายผมด้านหลังของเธอชี้ออก

เรามักจะได้เห็นเธอใส่ชุดเครื่องแบบของทีมเซนฉะโดอยู่เสมอ โดยเป็นชุดสีดำเข้มและมีกระโปรงรวมถึงขอบสีแดง พร้อมกับหมวกทหาร แต่เธอก็ชื่นชอบที่จะแต่งชุดโทนสว่างตอนที่ไม่ได้ใส่เครื่องแบบอยู่อีกด้วย

## อุปนิสัยของตัวละคร

เป็นที่รู้กันไปทั่วว่ามาโฮะเป็นคนที่มีความสามารถทางเซนฉะโดสูงมาก จากการได้รับความไว้วางใจจากคนรอบข้างของเธอไม่ว่าจะเป็นแม่,น้องสาวหรือลูกทีม เธอมีนิสัยที่ค่อนข้างสุขุมและเยือกเย็นและอาจจะดูโหดเหี้ยมในบางครั้ง แต่นั่นก็เป็นเพราะว่าระเบียบวินัยและความกดดันจากแม่ของเธอต่างหาก ความจริงแล้ว, เธอเป็นคนที่ใจดีมาก และเธอยังรักน้องสาวของตัวเองมากที่สุดอีกด้วย สาเหตุที่เธอต้องยึดติดกับวินัยและสายนิชิซึมิ ก็เป็นเพราะว่าเพื่อที่จะทำให้มิโฮะได้เป็นอิสระจากมันนั่นเอง

ในมังงะภาคแยก **Motto Love Love Sakusen Desu!** มีการเปิดเผยว่าหากตัวเธอไม่ได้มีภารกิจสำคัญ ตัวเธอจะไม่ค่อยพิถีพิถันมากนัก เช่น เมื่อเธอพยายามจะจัดงานเลี้ยงวันคริสมาสต์ให้กับลูกทีมของเธอที่ไม่ได้กลับไปฉลองกับครอบครัว แต่ด้วยกฎระเบียบของโรงเรียนและนิสัยของเธอที่ถึงแม้จะหวังดี แต่ก็ทำให้ลูกทีมของเธอลำบากใจเช่นกัน เพราะความจริงแล้วตัวเธอนั้นไม่ได้เป็นคนที่เชี่ยวชาญและเข้าใจในเรื่องงานเลี้ยงมากนัก

## ภูมิหลังของตัวละคร

เช่นเดียวกับมิโฮะ, เธอมาจากครอบครัวที่ชำนาญการทางด้านเซนฉะโด พวกเธอเคยอยู่ด้วยกันมาก่อนที่โรงเรียนคุโรโมริมิเนะ จนกระทั่งการพ่ายแพ้ต่อ**ปราฟด้า**ในรอบชิงชนะเลิศปีก่อน มิโฮะที่เลือกที่จะทิ้งรถธงที่ตัวเองบังคับการอยู่เพื่อไปช่วยลูกทีมของ **Panzer III** ที่พลัดตกน้ำ นั่นทำให้คุโรโมริมิเนะสูญเสียโอกาสที่จะคว้าชัยชนะสิบครั้งซ้อนไปอย่างน่าเสียดาย หลังจากนั้นมิโฮะจึงเลือกที่จะหนีมายัง**โรงเรียนสตรีโออาไร**

เธอได้ให้ยืมเฮลิคอปเตอร์กับ**เรย์เซย์ มาโกะ**และ**ทาเคเบะ ซาโอริ**เพื่อที่จะให้พวกเธอได้ไปหาคุณยายของมาโกะได้เร็วที่สุด หลังจากนั้นตอนที่แม่ของเธอตัดสินใจที่จะขับมิโฮะออกจากสายนิชิซึมิ ตัวเธอก็แสดงสีหน้าที่โศกเศร้าอย่างชัดเจน นอกจากนี้ตอนที่โออาไรสู้กับปราฟด้าตัวเธอยังโน้มน้าวให้ชิโฮะอยู่ต่อ ตอนที่ชิโฮะเลือกที่จะออกไปเพราะคิดว่าเสียเวลาอย่างเปล่าประโยชน์ แถมมาโฮะก็ยังบอกกับแม่ของตัวเองอีกด้วยว่าชัยชนะที่มิโฮะได้ไม่ใช่โชค แต่เป็นความสามารถที่รับมือกับสถานการณ์เฉพาะหน้าได้ดี อย่างไรก็ตาม ตัวเธอก็ไม่ได้ลังเลที่จะตอบรับคำสั่งจากแม่ของเธอให้เอาชนะโออาไรของมิโฮะในรอบชิงชนะเลิศ

ในรอบชิงชนะเลิศ, มิโฮะนำตัวเองมาเผชิญหน้าแบบหนึ่งต่อหนึ่งกับมาโฮะได้สำเร็จ และก็สามารถเอาชนะพี่สาวของตัวเองได้ด้วย ซึ่งหลังจากการแข่งจบลง มาโฮะแสดงความยินดีพร้อมกับยอมรับความพ่ายแพ้และยังพูดอีกด้วยว่ามิโฮะต่างจากสิ่งที่นิชิซึมิเป็นอย่างมาก ซึ่งมาโฮะเชื่อว่ามิโฮะเจอเซนฉะโดของตัวเองแล้ว

* ### Little Army

ในภาคแรก,ตัวเธอสามารถคว้าชัยชนะการแข่งเซนฉะโดระดับมัธยมต้นมาได้ และได้กลับมาที่บ้านในตอนที่ 3, แต่ว่าเพื่อนสนิทของมิโฮะ, **นากาซึกะ เอมิ**โมโหมาโฮะเป็นอย่างมากเพราะว่าคู่ต่อสู้ของมาโฮะในรอบชิงชนะเลิศนั้นคือพี่สาวของตัวเองและพวกเธอก็ประสบอุบัติเหตุรถถังพลัดตกลงหน้าผา แต่มาโฮะกลับโจมตีต่อจนได้รับชัยชนะ โดยไม่สนใจสิ่งที่เกิดขึ้นเลย

แต่ก่อนที่มาโฮะจะได้พูดอะไร ชิโฮะก็มาถึงและแสดงความยินดีกับมาโฮะเสียก่อน มาโฮะยอมรับในสิ่งที่เอมิกล่าวหามาและเดินจากไปอย่างเยือกเย็น สร้างความสับสนให้กับมิโฮะเป็นอย่างมาก

หลังจากที่ความจริงทุกอย่างถูกเปิดเผย มิโฮะต้องตกใจกับสิ่งที่เกิดขึ้น เพราะพี่เธอทำในสิ่งที่เอมิบอกมาจริงๆและทำเพื่อชัยชนะเท่านั้น และยังรู้อีกด้วยว่าถ้าพี่สาวของตัวเองไม่ทำแบบนั้น พี่สาวของเธอจะต้องถูกขับออกจากตระกูลและตัวมิโฮะจะต้องก้าวขึ้นมาทำหน้าที่นั้นแทน

หลังจากที่มาโฮะได้สู้กับมิโฮะและเพื่อนของเธอเพื่อเปิดใจซึ่งกันและกัน ในที่สุดเอมิก็ยอมรับในสิ่งที่เกิดขึ้น และตัวเธอก็ได้แยกทางกับพี่น้องสายนิชิซึมิ โดยการไปศึกษาต่อที่เยอรมันพร้อมสัญญากับมิโฮะว่าจะกลับมาเล่นเซนฉะโดด้วยกันอีกครั้ง

* ### Little Army2

หลังจาก**การแข่งขันเซนฉะโดระดับประเทศครั้งที่ 63** จบลงด้วยชัยชนะของโออาไร มาโฮะไม่ได้อยู่คุมทีมเซนฉะโดของเธออีกต่อไป โดยยกหน้าที่นั้นให้กับ**อิซึมิ เอริกะ** แต่ตัวเธอก็ยังคงตามมารับชมข้างสนามอยู่ และใน**ศึกชิงถ้วยที่ระลึกช่วงฤดูหนาว** เธอก็ได้พบกับเอมิ เพื่อนของมิโฮะอีกครั้ง แต่คราวนี้ทั้งสองคนเป็นผู้ใหญ่กันมากขึ้นและเข้าใจกันมากขึ้นก่อนที่เอมิจะขอโทษมาโฮะในสิ่งที่เกิดขึ้น มาโฮะก็ยกโทษให้เพราะเรื่องมันนานมากแล้วเช่นกัน

* ### สาวปิ๊ง ซิ่งแท๊งค์ฉบับภาพยนตร์

มาโฮะพร้อมกับลูกทีมของเธออีก 3 คัน ได้เข้าช่วยเหลือโออาไรในศึกที่ปะทะกับ**ทีมตัวเเทนมหาวิทยาลัย** โดยเธอเป็นรถถังเพียงคันเดียวที่เหลือรอดจากการต่อสู่คราวนั้น

* ### สาวปิ๊ง ซิ่งเเท๊งค์ตอนปัจฉิมบท

เธอได้ยกหน้าที่หัวหน้าหน่วยของตัวเองให้กับอิซึมิ เอริกะอย่างเต็มตัวก่อนที่เธอจะไปศึกษาต่อที่ประเทศเยอรมัน

* ### Ribbon Warrior

"*เธอพลิกเกมได้สำเร็จแล้วค่ะ! สายนิชิซึมิ...กินอะไรเป็นอาหารล่ะเนี่ย!?*"
―ลูกทีมของทาเทโกโตะได้กล่าวไว้หลังจากที่พวกเธอ 4 จาก 5 คันถูกมาโฮะจัดการในไม่กี่วินาที
ในตอนที่ 15 ของเนื้อเรื่อง, มีการเปิดเผยว่าหลังจากที่คุโรโมริมิเนะพ่ายต่อโออาไร, มาโฮะได้ทำการปฏิรูปทีมเซนฉะโดใหม่ด้วยการจัดงานเลี้ยงเบียร์ไร้แอลกอฮอล์

ในมหกรรม**”Cualdron”** ที่จัดโดย**ดาร์จีลิ่ง**, ดาร์จีลิ่งได้เปลี่ยนชื่อทีมของเธอโดยพลการ(จากทีมนีเบอร์ลุงเก้น เป็นทีมหน้ากากนิชิซึมิ ถึงแม้ว่าเธออยากจะใช้ชื่อว่าหน้ากากซิคฟรีดก็ตาม) โดยในรอบแรกตัวเธอสามารถเอาชนะ**ทีมทาเทโกโตะ**ได้อย่างง่ายดายถึงแม้ว่าจะโดนรุม 5 ก็ตาม

## คำกล่าวสำคัญ

* (ตอนให้มาโกะยืมเฮลิคอปเตอร์) - “นี่ก็เป็นเซนฉะโดนะ”
* (Little army) - “ตราบใดที่ชั้นยังเป็นผู้สืบทอดแห่งสายนิชิซึมิ มิโฮะก็จะปลอดภัย”
* (พูดกับมิโฮะตอนชนะเลิศ) - "ยินดีด้วยที่ชนะเลิศ, แพ้ราบคาบเลยล่ะ. สู้ได้สมกับเป็นมิโฮะเลยนะ... ต่างจากสายนิชิซึมิลิบลับเลยล่ะ"
* (พูดกับเอริกะ ใน Der film) - "ถึงจะชั่วคราว แต่ทีมก็คือทีม, ต้องเสริมจุดอ่อนให้กันและต่อสู้"
* (พูดกับเอริกะใน Das finale) - "ไม่ต้องกังวลเรื่องผล ลองหาเซนฉะโดในแบบของเธอดู"
* (Derfilm) - "ของกินที่ชอบมันไม่เกี่ยวกับปฏิบัติการณ์เลยไม่ใช่หรอ!"
* (Derfilm) - "เอาเป็น "ปฏิบัติการณ์ไมสเตอร์ซิงเกอร์ วอน เนอร์นแบร์ก" ดีไหม? มันเป็นองค์ที่ 3 ของโอเปร่า..."

## เกร็ดความรู้เพิ่มเติม

* นามสกุลของมาโฮะ, **“นิชิซึมิ”** มาจากคำว่า *นิชิ(西)*แปลตะวันตก และคำว่า*ซึมิ(住)*แปลว่าที่อาศัย
* ดอกไม้ที่เธอชื่นชอบคือ **ดอกซากุระ** และรถถังที่เธอชื่นชอบคือ **Panther รุ่น F**
* มาโฮะเลี้ยงสุนัขพันธ์อาคิตะ เคน ซึ่งปรากฎตัวในอนิเมะฉบับภาพยนตร์
* ดูเหมือนว่ามาโฮะจะเป็นหัวหน้าทีมเพียงคนเดียวที่คัทยูช่าหวั่นเกรง สังเกตุได้จากตอนที่**คัทยูช่า**โอ้อวดถึงทักษะของเธอว่ามีสูง แต่เมื่อโดนมาโฮะจ้องหน้าใส่ เธอถึงกับสะดุ้งเลยทีเดียว
* วันเกิดของมาโฮะ หรือ 1 กรกฎาคมเป็นวันที่มีเหตุการณ์ทางประวัติศาสตร์ที่สำคัญนั่นคือ **ยุทธการอัล อลาไมน์ ครั้งที่หนึ่ง** ตัวเธอซึ่งเป็นพี่สาวจึงแสดงถึงครั้งที่หนึ่ง ส่วนน้องสาวของเธอ,มิโฮะ แสดงถึงครั้งที่สองนั่นเอง
* รถถังที่มาโฮะใช้มีหมายเลข 212 กำกับอยู่, ซึ่งมันคือหมายเลขเดียวกับรถถังของ **มิเคเอล วิทท์มันน์**ที่มีเหตุการณ์สำคัญนั่นคือ**สงครามแห่งวิลแลร์-โบคาจ**นั่นเอง ซึ่งวิทท์มันน์ได้เสียชีวิตในศึกคราวนั้น และมีการคาดการณ์ว่าคนที่สังหารเขาก็คือโจ เอกินส์(คนที่มิโฮะพูดถึงใน**ตอนพิเศษของอันซิโอ้**)
* ใน Phase Erika, ช่วงของการฝึกซ้อม มีการคาดการว่า**สายนิชิซึมิ(ทั้งมาโฮะและมิโฮะ)** มีทักษะในการสัมผัสว่าลูกกระสุนปืนจะยิงมาจากทางไหนได้โดยที่พวกเธอไม่จำเป็นต้องมองเห็นมัน (อ้างอิงจากตอนที่มิโฮะหลบลูกกระสุนของ **Firefly**และตอนที่มาโฮะสัมผัสได้ถึง **Hetzer**ที่กำลังจะซุ่มโจมตีจากด้านหลัง)
* รถถังคันที่มาโฮะใช้ใน Ribbon Warrior เป็นรถถังคันเดียวที่ปรากฎในฉบับภาพยนตร์
* มีการเปิดเผยใน little army 2 ว่าตัวเธอเป็นหนึ่งในนักกีฬาเซนฉะโดที่เป็นตัวแทนทีมชาติไปเเข่งเซนฉะโดระดับโลก